TTW พื้นฐานดี+เด่นปันผล
TTW จ่ายเงินปันผลสม่ำเสมอ 4-5% ผลงาน Q2 ยังเติบโต ได้ประโยชน์ส่งน้ำช่วยเหลือโรงกรองน้ำโพธาราม โบรกฯแนะ ทยอยซื้อสะสม เคาะราคาเป้า 13.70 บ.
TTW จ่ายเงินปันผลสม่ำเสมอ 4-5% ผลงาน Q2 ยังเติบโต ได้ประโยชน์ส่งน้ำช่วยเหลือโรงกรองน้ำโพธาราม โบรกฯแนะ ทยอยซื้อสะสม เคาะราคาเป้า 13.70 บ.
27 ก.ค. 2562

คุณค่าบริษัท
 
พูดถึงหุ้นปันผล ถือว่า บริษัท ทีทีดับบลิว จำกัด (มหาชน) หรือ TTW เป็นอีกตัวที่มีการจ่ายเงินปันผลสม่ำเสมอ โดยมักจ่ายปีละ 2 ครั้งด้วยกัน โดยจะขึ้นเครื่องหมาย XD ช่วงเดือน มี.ค. และ ส.ค. ของทุกปี มีการจ่ายเงินปันผล 0.30 บาทต่อหุ้นสม่ำเสมอมาทุกครั้ง นับตั้งแต่ปี 2559 จนถึงปีปัจจุบัน
หากคิดเป็นอัตราส่วนเงินปันผลตอบแทน (Dividend Yield) ถือว่าสูง โดยย้อนกลับไปดูในปี 2559 Dividend Yield ที่ 5.61% ต่อมาในปี 2560  Dividend Yield ที่ 4.76% ต่อมาในปี 2561 Dividend Yield ที่ 4.84% และล่าสุด Dividend Yield ที่ 4.44%
ด้วยเงินปันผลที่มีมาอย่างสม่ำเสมอเนื่องจากทาง TTW สามารถทำกำไรสุทธิเติบโตสม่ำเสมอนั่นเอง อย่างเช่นปี 2558 ทำกำไรสุทธิ 2,680.52 ล้านบาท ต่อมาในปี 2559 ทำกำไรสุทธิ 2,475.56 ล้านบาท ต่อมาในปี 2560 ทำกำไรสุทธิ 2,663.25 ล้านบาท ต่อมาในปี 2561 ทำกำไรสุทธิ 2,841.93 ล้านบาท และในปี 2562 ช่วงไตรมาส 1 ทำกำไรสุทธิไปแล้ว 737.86 ล้านบาท
ขณะที่ผลการดำเนินงานช่วงไตรมาส 2/2562 ที่จะมีการประกาศเร็ว ๆ นี้ ทางนักวิเคราะห์ก็มีการคาดการณ์ว่ากำไรอาจทำได้ราว 742 ล้านบาท เพิ่มขึ้น 7.2% จากงวดเดียวกันของปีก่อน จากค่าใช้จ่ายลดลง
ส่วนปริมาณขายคาด เพิ่มขึ้น 4.7% จากงวดเดียวกันของปีก่อนที่ 81.43 ล้าน ลบ.ม. (TTW เพิ่มขึ้น 6.3%, PTW เพิ่มขึ้น 3%, BIE เพิ่มขึ้น 3.8%) โดย TTW ยังได้ประโยชน์จากการส่งน้ำช่วยเหลือโรงกรองน้ำโพธารามจึงยังโตได้ดีกว่าพื้นที่อื่น คาดรายได้รวมเพิ่มขึ้น 3.6% จากงวดเดียวกันของปีก่อนที่ 1,533 ล้านบาท ต้นทุนเพิ่มในสัดส่วนที่ต่ำกว่าส่วนหนึ่งมาจากค่า Ft ที่ลดลง ประกอบกับ SG&amp;A มีทิศทางที่ลดลง และต้นทุนการเงินที่ลดลงจากการชำระคืนหนี้และหุ้นกู้
ทางด้านส่วนแบ่งกำไรจาก CKP คาดดีขึ้นจากงวดเดียวกันของปีก่อนไม่มาก แม้ปริมาณน้ำต้นทุนในอ่างเก็บน้ำน้ำงึมดีกว่าปีก่อนและต้นทุนการเงินลดลงจาก Refinance แต่โรงไฟฟ้า BIC ปิดซ่อมบำรุง 15 วันในเดือน มิ.ย.
นอกจากนี้ครึ่งหลังของปี 2562 ปริมาณขายของ TTW ยังดี ยังส่งน้ำช่วยเหลือโรงกรองน้ำโพธารามอยู่ แต่ส่วนแบ่งกำไรจาก CKP อาจลดลง เพราะปีก่อนน้ำเข้าอ่างเก็บน้ำมาก แต่ปีนี้มีภัยแล้งจากฝนทิ้งช่วง ซึ่งคงต้องติดตามว่าฝนจะกลับมาตกเพิ่มอีกหรือไม่
ทั้งนี้นักวิเคราะห์ บล.ฟิลลิป ยังคงคาดกำไรปีนี้ที่ 2,988 ล้านบาท โดยครึ่งปีแรกคิดเป็น 49.5% และคาดว่าครึ่งแรกของปี 2562 จะจ่ายปันผลที่ 0.30 บาท/หุ้น ซึ่งทั้งปีคาดไว้ที่ 0.65 บาท ปรับคำแนะนำจาก “ถือ” เป็น “ทยอยซื้อ” ราคาพื้นฐาน 13.70 บาท
…
ผู้ถือหุ้นรายใหญ่
รายชื่อกรรมการ
นายทนง พิทยะ ประธานกรรมการ, กรรมการอิสระ
นายปลิว ตรีวิศวเวทย์ รองประธานกรรมการบริษัท
นายพงษ์สฤษดิ์ ตันติสุวณิชย์กุล ประธานกรรมการบริหาร, กรรมการ
น.ส.วลัยณัฐ ตรีวิศวเวทย์ กรรมการผู้จัดการ, กรรมการ
นายสมบัติ กิจจาลักษณ์ กรรมการ